
Sa Ngalan ng Allah 
Ang Mahabagin, ang Maawain 


ANG BALBAS 

AYON SA PALIWANAG AT PANANAW 
NG MGA 

SALAF AT KHALAF 1 
KABANATA1 
PAMBUNGAD 


Ang Kahulugan 

Ang Arabik na salita para sa balbas ay Lihyah. Ito ay hinango mula sa salitang Lahy [panga] at 
Lahyan [dalawang panga: ibaba at itaas]. Magkagayon, ang balbas ay binibigyan ng 
pakahulugan bilang ang buhok na tumutubo sa mga pisngi at mga panga (sinipi mula sa aklat na 
Al-Qamus ul-Muhit ni A1 -Fayruzabadi, at Lisan Ul-Arab ni Ibn Manzur). Kabilang din ang mga 
buhok na tumutubo sa pagitan ng mata at tainga, patilya, sa dakong ibabang bahagi ng labi, 
buhok sa baba, at buhok na tumutubo sa dakong ibabang bahagi ng panga. 

Ang Alituntunin 

Ang pagpapahaba ng balbas ay Wajib (ipinag-uutos at nararapat gawin) para sa lahat ng 
kalalakihan na may kakayahang gawin ito. Tulad ng pagpapaliwanag sa ibaba, may sapat na 
katibayan tungkol dito mula sa Sunnah, at ito ang napagkasunduang pananaw ng mga Ulama 
(pantas) ng Islam. 

Paninindigan ng mga Ulama (Pantas) ng Islam 

Lahat ng mga Ulama (pantas) ng Islam ng As-Salaf us-Salih (matatapat at matatalinong naunang 
Musbm), kabilang ang apat na Imam (Imam Ash-Shali, Hanbal, Hanafi, Malik) ay nagkaisa na 
ang pag-aahit ng balbas ay bawal ( Haram ). Kanilang itinuring ang pag-aahit nito bilang 
kapinsalaan [sa likas na anyo] na hindi pinahihintulutan, tulad ng naiulat mula kay Umar bin 
Abdul Aziz ( At-Tarikh ni Ibn Asakir). Kanilang itinuring na ang isang lalaking nag-aahit ng 
kanyang balbas ay binabae. Bukod pa rito, karamihan sa kanilang mga pagsaksi o pagpapahayag 
ay hindi tinatanggap at hindi rin pinahihintulutang mamuno sa pagdarasal. 


1 Salaf at Khalaf. Ang tinutukoy na Salaf ay ang mga matatalino at matutuwid na Muslim na itinuturing bilang maalam (o iskolar) ng Islam 
pagkaraan ng henerasyon ng mga Sahabah ni Propeta Muhammad. At Khalaf ay tumutukoy sa lahat ng matatalino at matutuwid na Muslim na 
itinuturing bilang maalam (o iskolar) pagkaraan ng henerasyon ng mga Salaf at ang henerasyon ng Khalaf ay nasasakop ng kasalukuyang 
panahon. (Karagdagang paliwanag mula sa tagasalin sa tagalog). 

Ang mga Hanafi 

Ayon sa mga Hanafi: 

Ipinagbabawal sa isang lalaki ang mag-ahit ng kanyang balbas... tulad ng pagputol nito nang 
maigsi na kasing haba ng isang dakot na kamao, katulad ng ginagawa ng mga tao sa kanluran 
at mga binabaing kalalakihan - walang sinuman ang nagpapahintulot nito. At ang ganap na 
pag-ahit nito ay gawain ng mga Hudyong Indiano at mga Persiyanong Magian. (Persian 
Magians - tagasunod ng lumang relihiyon, o maaaring katulad ng mga Zoroastriyano) [sinipi sa 
Ad-Durr ul-Mukhtar] 


Si Ibn-Abidayn ay nagsabi: 

Ipinagbabawal sa sinumang lalaki na putulin ang kanyang balbas. (Radd ul-Muhtar [2:418]) 

Ang mga Maliki 

Ayon sa mga Maliki: 

Ang pag-ahit ng balbas ay ipinagbabawal, at ang pagputol nito ay nagbubunga ng (hayagang) 
kapinsalaan (sa likas na anyo ng lalaki). Subali't kung ito ay lubhang makapal at ang pagputol 
nito ay hindi mababanaagan (o kakikitaan) ng anumang hayagang tanda ng kapinsalaan nito (sa 
likas na anyo), magkagayon ito ay maaaring putulan; nguni’t sa kabila pa rin nito, ito ay 
isinasaalang-alang bilang gawaing hindi kanais-nais at sumasalungat sa anumang mabuti. [Ayon 
sa Sharh ur-Risalah ni Abu al-Hasan, at mga puna tungkol dito ni al-Adwi] 

Ayon kay A1 ’ Adwi: 

Naiulat mula kay Malik na kinamumuhian niya ang pag-ahit ng kahit na anupaman sa dakong 
ibabang bahagi ng panga, hanggang sa kanyang sinabi, Ito ay mula sa gawain ng mga Magian . 
At ipinagbabawal ang pag-alis ng balbas. [Sharh-ur-Risalah ni Abu al-Hasan at mga puna tungkol dito ni 
Al-Adwi (2:411)] 

Ayon kay Ibn Abd al-Barr: 

Ipinagbabawal ang pag-ahit ng balbas, at walang gumagawa nito maliban sa mga kalalakihang 
binabae. [At-Tamhid]. 


Ang mga Shafi’i 

Si Al-Imam Ash-Shafi’i ay nagpahayag na ipinagbabawal ang pag-ahit ng balbas [Al-Umm]. 
Gayundin, si Al-Athru’i ay nagsabi, Ang tamang pananaw hinggil dito ay ito: na ipinagbabawal 
na ahitin ito nang tuluyan kung wala rin lamang nararanasang suliranin sa kalusugan. [Sharh ul- 
Ubab] 


2 ‘‘Magian’’ - sila ang mga taong tagasunod ng lumang relihiyon ng Persya. 

Ang mga Hanbali 

Ang mga Hanbali ay sumang-ayon nang walang anumang pagtutol na ang pag-ahit ng balbas ay 
ipinagbabawal. [Al-Insaf, Sharh ul-Muntaha, atbp]. 

Si Ibn Taymiyyah ay nagpahayag: 

Ipinagbabawal ang pag-ahit ng balbas. [Al-Ikhtiyarat ul-Ilmiyyah (p.61)] 

Si As-Saffarini ay nagsabi: 

Napagkasunduan sa aming Madhab 3 4 (pananaw) na ang pag-ahit ng balbas ay bawal. [Ghitna ul- 
Albab (1:376)]. 

Ibn Hazam 

Si Ibn Hazm Al-Andalusi ay nagsabi: 

Ang lahat ng mga Iskolar ay sumasang-ayon na ang pag-ahit ng balbas ay isang uri ng pagsira 
at ito ay ipinagbabawal. [Maratib ul-Ijma’ (pahina 157), at al-Muhalla (2:189)] 

Ibn Taymiyyah 

Si Shaykh ul-Islam Ibn Taymiyyah ay nagsabi: 

Dahil sa mga mapananaligang Hadeeth, ipinagbabawal ang pag-ahit ng balbas, at kailanman 
ay walang sinuman ang pinahintulutang gawin ito. 

Kapanahunan ng mga naunang Iskolar (Pantas) 

Ang mga pinagpipitaganang pantas o iskolar sa panahon nila ay nagpahayag na ipinagbabawal 
ang pag-ahit ng balbas o dili kaya ang pagputol nito nang maikli. Kabilang sa kanila ay sina Ali 
Mahfuz, Muhammad Nasir ud-Din al-Albani, Abd ul-Aziz bin Baz, al-Kandahlawi, Abu Baku al- 
Jaza’iri, Ismail al-Ansari, at marami pang iba. 

Nasasaklaw ng Balbas 

Ang utos ng Propeta (mf ay malinaw na nagtatagubilin na huwag ahitin ang balbas. Karagdagan 
pa rito, ang Propeta ( 0 ) at ang kanyang mga kasamahan ay nagtataglay ng mahahaba at 
makakapal na balbas. 

Walang mapananaligang mga salaysay na nagpapatunay na ang Propeta (0) ay nagputol ng 
kanyang balbas. Samantala, may mga mapananabgang salaysay mula sa maraming kasamahan 
ng Propeta, katulad nina Ibn-Umar, Abu Hurayrah, at Ibn-Abbas (nawa’y kalugdan sila ng Allah 


3 Madhhab (Arabik pl. Madhaahib ) ay katagang Arabik na tumutukoy sa Islamikong pananaw or relihiyong huriprudensiya (fiqh). Sa 

unang 150 mga taon maraming naglitawang Madhab (mga pananaw), na sa katotohanan ay iniuugnay sa mga Sahabah. Ang mga kinikilalang 
Madhab ay ang Maliki, Hanafi, As-Shafi’i, at Hanbali. 

4 (H) Sal'lal'laaho a'laihi wa sal'lam, ay nangangahulugan na: 'Nawa'y purihin at itampok ng Allah ang kanyang pangalan (Propeta 
Muhammad (H) at pangalagaan at ilayo siya at maging ang kanyang pamilya laban sa anumang masamang bagay.' 

(Si) 5 , na nagpakita na kanilang pinuputol ang kanilang balbas na lumalampas sa haba ng isang 
dakot na kamao. May mga pag-uulat ding katulad nito na mula sa ilang mga Salaf katulad nina 
Ibrahim an-Nakhi, Malik, at Ahmad. [Ang mga bilang ng mga ganitong Hadeeth ay tinipon ni al-Albani sa 
ad-Da’ifah (mga mahihinang uri ng Hadeeth ) kasunod ng Hadeeth bilang 2355)]. 

Nang si Abdullah bin Umar (kalugdan nawa siya ng Allah), ay nagtungo sa Hajj o Umrah, 
kalimitan niyang dinadakot ng kanyang kamay ang kanyang balbas at pinuputol ang anumang 
lagpas sa dakot ng kanyang kamay. [Al-Bukhari] 

Magkagayon, ang pangkalahatang utos hinggil sa pagpapahaba ng balbas ay nararapat na batay 
sa pang-unawa at pagsasagawa ng mga Sahabah (kasamahan), at ang haba ay hindi nararapat na 
lalampas sa haba ng isang kamao. 


KABANATA2 

MGA PAGKAKAMALI HINGGIL SA PAG-AAHIT NG BALBAS 

Ang pag-aahit ng balbas ay nagbubunga ng maratning paglabag sa Islamikong kautusan, ilan sa 
mga ito ay ang mga sumusunod: 

1. PAGSUWAY SA ALLAH 

Ang pag-aahit ng balbas ay isang gawaing pagsuway sa Allah (fg), katulad ng ipinahayag sa 
salita ng Kanyang Sugo: 

Iniulat ni Abu Hurayrah na ang Pinuno ng Yemen, na itinalaga ng Emperador ng Persiya na 
si Kisra, ay nagpadala ng dalawang kinatawan kay Propeta Muhammad fm). Nang sila ay 
humarap kay Propeta Muhammad (m) ay napuna ng Propeta na kanilang inahit ang kanilang 
mga balbas at hinahayaan ang kanilang mga bigote na tumubo at humaba. Sa pagkamuhi ng 
Propetam sa kanilang di-kaayang-ayang anyo, ibinaling niya ang kanyang mukha at nagsabi; 
"Kasawian sa inyo, sino ba ang nag-utos sa inyo na gawin ninyo ito?" Sila ay sumagot: "Ang 
aming panginoon (si Kisra)." Ang Sugom ay tumugon: "Nguni’t ang aking Panginoon, 
Dakilain at Purihin Siya, ay nag-utos sa akin na hayaang tumubo ang aking balbas atputulin 
(nailg maayos) ang aking bigote. " [Iniulat ni Ibn Jarir at-Tabari, Ibn Sa’d, and Ibn Bishran. Napatunayan 
na Hasan (Mapananaligan) ni al-Albani (Fiqh-us-Sirah ni al-Ghazali p. 359]) 

2. PAGSUWAY SA SUGO NG ALLAH(#) 

Ang pag-aahit ng balbas ay isang uri ng gawaing pagsuway sa Sugo (#) na siyang nag-utos sa 
mga kalalakihan na hayaang tumubo ang balbas na naiulat sa maraming Hadeeth. Iniulat ni Ibn 
Umar (kalugdan nawa siya ng Allah (St) na sinabi ng Sugo ng Allah (#): 

Putulin (nang maayos) ang bigote, at hayaang tumubo ang balbas. [Al-Bukhari, Muslim at iba pa] 
Ang pagsunod sa Sugo (#) ay katumbas ng pagsunod sa Allah (H): 


5 Subhaanaho wa Ta'aala, ay nangangahulugan na: 'Siya ay Ganap na malayo at malaya sa anumang kakulangan, kapintasan at kamalian.' 
Kaluwalhatian sa Kanya, ang Kataas-taasan. 

Sinuman ang sumunod sa Sugo ay katotohanang sumunod sa Allah; subalVt yaong 
tumalikod, magkagayo’y ikaw (O Muhammad) ay hindi Namin isinugo bilang tagapagbantay 
sakanila. [AnNisa-4:80] 

3. PAGLIHIS MULA SA GABAY NG SUGO 


Walang alinlangan na ang Sugo ng Allah (ft) ang tumatayo bilang huwaran sa tao, sa kanyang 
anyo at mga kilos: 


Ang Allah (St) ay nagsabi: 


[( xl - jjs^" 4JJI J£"ij Ij 4JJ| I jj>-^j (J5""3j_wo! <OJl (Jj_-*)j j»SLl >4-2-1 


Katotohanang nasa (katauhan ng) Sugo ng Allah, ang isang magandang huwaran na dapat 
tularan para sa kanya na umaasa (sa pakikipagharap) sa Allah at sa Huling Araw, at lagi 
nang nag-alaala sa Allah tuwina. [Al-Ahzab- 33:21] 


At iniulat ni Jabir na sinabi ng Sugo ng Allah (St): Katotohanan, ang pinakamainam na 
patnubay ay angpatnubay ni Muhammad. [Naitala ni Muslim.] 

Iniulat ni Jabir bin Samurah na Ang Sugo ng Allah (M) ay may malagong balbas. [Naitala ni 
Muslim]. 

Ang pag-aahit ng balbas ay malinaw na pagpapakita ng pagbhis mula sa kanyang likas na anyo 
at pamamatnubay. 

4. PAGLIHIS MULA SA LANDAS NG MABUBUTING MUSLIM 


Nararapat na magsumikap ang bawa’t isa na sumunod sa landas ng mga naniniwala at maging 
katulad nila. Ito ay isang tungkulin na ipinahayag ng Allah (St); 




/' a i. " Jr L-»J ^ ^ 


At sinumang tumutol sa Sugo (Muhammad) pagkaraang ipakita sa kanya nang maliwanag 
ang tuwid na landas, (nguni’t sa kabila nito ay) tumahak sa (landas ng) iba kaysa sa landas 
ng mga mananampalataya, siya ay Aming pananatilihin sa landas na kanyang pinili, at siya 
ay susunugin sa Impiyerno. Sadyang napakasamang (pook na) hantungan! 6 [An-Nisa 4:115] 


6 Sinumang kusang tumahak sa isang landas maliban sa landas na ipinahayag sa Sugo (Muhammad®), pagkaraang maging maliwanag at payak 
sa kanya ang katotohanan, ito ay nangangahulugan ng pagsalungat at pagtutol sa Sugo. Sinumang pumili ng masamang landas. inilaan ng Allah 
ang Apoy sa kabilang buhay. Katotohanan, yaong mga umiiwas sa tamang patnubay ay hahantong lamang sa Impiyemo sa Araw ng 
Pagbabangong-Muli. 

Paunawa: Ang kahulugan ng “mga naniniwala” sa Ayah (talata) ay tumutukoy sa mga naunang 
kasamahan ng Propetag#. 

Lahat ng mga Propeta ( alaihis-salam ), mga Sahabah (Kasamahan ng Propeta), mga 
pinagpipitaganang ‘ Ulama’ , at mga matutuwid na Salaf (naunang mga Muslims) at mga 
masunuring Muslim sa Ummah (Pamayanan) ay nagpahaba ng kanilang mga balbas. Wala ni isa 
mang pangyayaring naiulat na ang isa sa kanila ay nag-ahit ng balbas. Halimbawa, ang Allah 
(fs) ay nagsabi na si Harun (Alaihis-salaam) ay nagsabi sa kanyang kapatid na si Musa (alaihis- 
salam) ng sumusunod: 



Kanyang sinabi, O, anak ng aking Ina! Huwag mo akong sunggaban sa aking balbas o 
maging sa aking ulo. [Ta-Ha 20:94] 

Bukod pa rito, maraming mga naiulat na mapananaligang mga Hacleeth na nagpapahiwatig na 
ang mga mabubuti at napatnubayang Khalifa (Pinuno), at ibang mga Sahabah, at mga Tabi’un ay 
may makakapal na balbas. Si Abu Bakr ay may makapal na balbas [ Qut ul-QuIub 4:9], Si Umar ay 
may malagong balbas [Al-Isabah 2:511], si Uthman ay may makapal ding balbas [Al-Isabah 2:455] at 
ang balbas naman ni Ali ay napakalapad na ang lapad ay abot hanggang pagitan ng kanyang mga 
balikat [At-Tabaqat 3:25 ) ni Ibn Sa’d] Samakatuwid, ang pag-aahit ng balbas ay pagpapakita ng 
malinaw na paglihis mula sa gawi ng mga naniniwala. 

5. PAGSUNOD SA MGA DI-MUSLIM 


Ang mga Muslim ay pinag-uutusang huwag pamarisan o tularan ang mga di-Muslim bagkus 
maging kaiba at natatangi mula sa kanila. Sa Surat ul-Fatihah, tayo ay pinag-utusan na humiling 
sa Dakilang Allah na tayo ay gabayan at ilayo mula sa gawain ng mga di-Musbm. 




-L? jV 2 -) I U JLA I 


Patnubayan Mo kami sa Matuwid na Landas, sa landas ng Iyong mga pinagpala, at hindi sa 
landas na umani ng Iyongpoot, at (hindi rin sa landas ng) mga nangaligaw. [Al-Fatiha 1:6-7] 

Gayundin, pinagbawalan ng Dakilang Allah ( 16 ) ang Kanyang Sugo na sumunod sa mga 
kagustuhan ng mga mangmang. At katotohahan, sinumang wala sa tamang patnubay ay 
itinuturing na isang mangmang. Ang Dakilang Allah (H) ay nagsabi: 


4 . Dj-UUj S oiU) 1 1 lj-A l Nj 

Huwag ninyong sundin ang kagustuhan ng mga walang kaalaman (sa Islam). [Al-Jathiyah 
45:18] 

Ang Propeta (M) ay nagbigay pahayag na ang taong tinutularan ang ibang tao ay kabilang sa 
kanila. Iniulat ni Ibn Umar (kalugdan nawa siya ng Allah) na sinabi ng Sugo ng Allah: 

Ako ay isinugo, na malapit sa (pagdating ng) Huling Oras, na may dalang espada (upang 
makipaglaban para sa katotohanan), hanggang ang Allah ay sambahin ng nag-iisa na walang 
katambal. Ang aking kabuhayan ay itinalaga sa ilalim ng anino ng aking espada. Ang 
kahihiyan at kasawian (kapariwaraan at kapahamakan) ay itinalaga na sa sinumang lumihis 
sa aking kautusan. At sinuman ang tumulad sa ibang tao ay nabibilang sa kanila. [Itinala ni Abu 
Dawud at iba pa. Napatunayang ito ay mapananaligan ayon kay al-Albani (Irwa ul-ghalil bilang 1269)] 

Nakapanlulumo at nakapangingilabot para sa isang tao na matapos ginabayan ng Dakilang Allah 
(Si) sa Islam ay kanyang matatagpuan ang kanyang sarili na ibabangon sa Araw ng Paghuhukotn 
kasama ng mga di-Muslitn sanhi ng kanyang pagsunod sa kanila. 

Sa tnaraming Hadeeth, ang Sugo ng Allah (m) ay iniugnay niya ang pagpapatubo ng balbas 
bilang isang tanda ng pagkakaiba mula sa tnga tagasunod ng ibang relihiyon. 

Putulin (nang maayos) ang bigote at hayaang tumubo ang inyong balbas. Maging kaiba mula 
sa mga Magian. [Iniulat ni Muslim at iba pa] 

Si Abu Utnamah ay nag-ulat na sinabi ng Sugo ng Allah (m)' Putulin (nang maayos) ang 
inyong bigote at hayaang tumubo ang inyong balbas. Maging kaiba sa mga taong 
(pinagkalooban) ng kasulatan. [Itinala ni Muslim at iba] 

Si Ibn Umar (kalugdan nawa siya ng Allah ) ay nag-ulat na sinabi ng Sugo ng Allah ($&): 
Maging kaiba sa mga ‘Mushrikun 1 ’; gupitin (nang maayos) ang inyong bigote at hayaan ang 
inyong balbas. [Al-Bukhari at Muslim] 

Samakatuwid, ang pag-aahit ng balbas ay isang uri ng pagsunod sa tnga di-Muslitn. Ang mga 
Muslitn na tinutularan at pinatnamarisan ang mga ugali, asal at anyo ng di-Muslitn ay nararapat 
na kasuklaman nang labis sapagka't sila ay sumasalungat sa tnaraming pangunahing katuruan sa 
Islam. Nguni’t marami pa rin sa tnga kalalakihang Muslitn ang gumagawa nito bilang pagsunod 
sa kaugalian ng mga di-Muslitn. 

Katiyakan, ang Sugo ng Allah ay nagsabi pa noon ng totoo, ayon sa pagkakaulat ni Abu Said al- 
Khudri; Inyong susundan (pamamarisan o tutularan) ang halimbawa (masasamang gawain at 
kaugalian) ng mga nauna sa inyo, sa abot ng iyong kamay at sa abot ng inyong braso. Kahit 
pa sila ay pumasok sa lungga ng bayawak, katiyakan kayo ay magsisisunod at magsisipasok 
doon. 

Siya ay tinanong. Ang ibig mo bang sabihin ay ang mga Hudyo at Kristiyano? Siya ay 
sumagot, Sino pa ba ang mga taong nauna sa inyo? [Itinala ni al-Bukhari, Muslim at iba pa] 

6. ANG WALANG PAHINTULOT NA PAGBABAGO SA LIKAS NA KATANGIAN NA 
IPINAGKALOOB NG ALLAH. 


7 Mushrikun. Sila ang mga pagano o taong sumasamba sa mga diyus-diyusan katulad halimbawa ng mga rebulto, santo at santa, propeta, mga 
anghel, mga larawan o mga bagay na nasa kalawakan tulad ng araw, bituin, at planeta. 

Maliban lamang sa mga paksa na malinaw na ipinaliwanag sa Islam, ang likas na anyo o hugis na 
nilikha at ipinagkaloob ng Allah ayon sa Kanyang nais ay ipinagbabawal na baguhin. Kaya 
naman kapag iniba o binago ang likas na anyo na nilikha ng Allah nang walang pahintulot mula 
sa Kanya, ito ay nagpapahiwatig ng pagsunod kay Satanas, sapagkat sinabi ng Dakilang Allah 
(S): 


jjlsj ^! !jb ja 1 •. ' y*. ^l j_) ^jjj LiLj! 'ifl (j! 






^ ^% }#£>% }&?% L ^sJjSla L^aJ ls- 


A- JLa3 JJJ! ^ • j q 3 ^y> Uj ■*••) I JlAjL; ^ y>j JJJI (Jjii*- ^ • J 


o 

At ivn/fl silang dinadalanginan kundi si Satanas, ang walang-tigil na manghihimagsik. 
Isinumpa siya ng Allah. At siya (si Satanas) ay nagsabi: Ako ay kukuha ng nakatakdang 
bilang (mula sa) Iyong mga alipin. Katotohanang ililigaw ko sila, at katiyakang uudyukan ko 
sila ng maling pagnanasa. At katiyakan, ipag-uutos ko sa kanilang laslasin ang mga tainga 
ng baka, at tunay na aking ipag-uutos sa kattila na baguhin ang likas na nilikha ng Allah. At 
sinumang nagturing kay Satanas bilang wali (tagapagtanggol o tagapagtangkilik) sa halip ng 
Allah, katiyakang lumasap na ng hayagang kapahamakan. [An-Nisa 4:117-119] 

Pinarangalan ng Allah (M) ang sangkatauhan at sila ay hinubog sa pinakamagandang anyo o 
hugis: 


4 ® ^lj& I jjjjJ-Wl llalb Jji J )> 

Katotohanan, nilikha Namin ang tao sa pinakamagandang anyo (o hubog). [At-Tin 95:4] 

Ang pagbabago nito (rnula sa likas nitong anyo, hugis) nang walang kapahintulutan ay tunay na 
isang gawaing kabuktutan at isang pagsuway (paglihis) na nararapat patawan ng kaparusahan. 

Ang Sugo ng AllahH ay nagpahayag na sinumang babaeng gumawa ng pagbabago sa anumang 
likas na nilikha ng Allah (m) (katulad ng pag-alis ng buhok sa mukha (kilay), pagsuot ng peluka, 
paglalagay ng puwang sa pagitan ng mga ngipin, o pagpapatato (tattoo) sa katawan upang sa 
pamamagitan nito ay mapaganda ang kanilang anyo, ay isinumpa sila ng Allah (m). 

Si Ibn Mas’ud ay nag-ulat na ang Sugo ng Allah (m) ay nagsabi: Isinusumpa ng Allah (M) ang 
mga babaeng nag-tatato (sa iba) at nagpapalagay ng tato, sila na nagbubunot ng buhok sa 
mukha (ng iba) at sila na nagbubunot ng buhok sa kanilang mukha, sila na nagsusuot ng 
mga peluka, at sila na naglalagay ng puwang sa kanilang mga ngipin upattg mapaganda - 
kanilang binagong lahat ang likas na nilikha ng Allah. (m). ’ [Al-Bukhari at Muslim] 


8 Ang mga Mushrik (sumasamba sa mga diyus-diyusan) ay nagsasabing ang mga Anghel ay mga anak na babae ng Allah. Sa ibang talata, ang 
Allah ay nagsabi: At itinuring na babae ang mga Anghel (at kanilang sinamba) samantalang katulad nila’y mga alipin lamang sila ng Allah. 

Partikular na binanggit ang mga babae sa Hadeeth na ito sapagka’t ang mga babae ang 
kadalasang naghahanap ng paraan upang pagandahin ang sarili kaysa sa mga lalaki. Subab't ang 
babala ay patungkol sa magkabilang kasarian, sapagka't ang kundisyon ng sumpa ay ipinahayag 
na: ang pagbabago sa (likas na anyo ng) nilikha ng Allah (fg). Magkagayon ang sumpa ay 
patungkol sa sinumang lalabag sa mga kundisyon. 

Ang pag-aahit ng balbas ay nabibilang sa ilalim ng babalang ito, at higit pa itong mabigat kaysa 
sa Nams (pagbunot ng buhok sa mukha) na ginagawa ng mga kababaihan. 

Sinabi ni At-Tahanawi: 

Napatunayan na ang pagbabago sa nilikha ng Allah (§8) ay isang dahilan upang siya ay isumpa, 
at anumang ipinagbawal ng Sugo ng Allah (m) ay ipinagbawal din ng Allah (W) [Bayan ul-Qur'an] 

Si Waliyy Ullah ad-Dahlawi ay nagsabi: 

Ang pag-ahit (pagpapaikli) ay gawain ng mga Magian, at kinasasangkutan ito nang pagbabago 
sa nilikha ng Allah (§8).[Bayan ul-Quran] 

7. PAGTULAD SA MGA KABABAIHAN 

Ang balbas ay nagpapakita ng malaking pagkakaiba sa pagitan ng babae at lalaki. Ang pag-ahit 
nito ay nag-aalis ng pagkakaiba, at magkagayon ito ay isang paraan ng pagtulad sa mga 
kababaihan. Anumang uri ng gawaing kinasasangkutan ng panggaya sa kabilang kasarian ay 
nagiging dahilan upang siya ay umani ng sumpa ng AllahS at ng Kanyang SugoH. Si Ibn Abbas 
(Nawa’y kalugdan siya ng Allah (m) ay nag-ulat: 

Isinusumpa ng Sugo ng Allah (m) cing mga lalaking tinutularan ang mga babae; ang mga 
babaing tinutularan ang mga lalaki. [Naitala ni al-Bukhari at iba pa]. 

Si Al-Kandahlawi ay nagsabi: 

Walang alinlangan na ang ganap na pagtulad sa mga babae ay nagsimula sa pag-aahit ng 
balbas. Ang paggayang ito ay higit na mabigat kaysa sa paggaya sa kanilang mga kasuotan at 
iba pang mga bagay, sapagka't ang balbas ang pangunahin at pinakamalaking tanda ng 
pagkakaiba sa pagitan ng lalaki at babae. Ito ay posibleng matunghayan ng lahat ng tao, at ito 
ay hindi maipagkakaila maliban sa mga taong nais linlangin ang kanyang sarili, sumunod sa 
kanyang sariling kagustuhan, at maging binabae (mag-anyo at kumilos na tila babae) matapos 
siyang pagkalooban ng Allah ng magandang anyo ng isang lalaki. [Wujub i’fa il-Lihyah 31-32] 

8. SUMASALUNGAT SA LIKAS NA PAGKAKALIKHA (FITRAH) 

Ang Sugo ng Allah (m) ay nagpahayag na ang isang sanggol ay isinilang na may wagas o malinis 
na kalikasan, na maaaring mabahiran sa pamamagitan ng sariling pagbabago o rnula sa mga 
hindi kaaya-ayang impluwensiya ng kanyang kapaligiran. Sina Abu Hurayrah at A1 Aswad bin 
Sari ay nag-ulat na sinabi ng Sugo ng Allah (ft): Bawa’t sanggol ay isinilang na may wagas na 
Fitrah (kalikasan), hanggang siya ay magkaroon ng kakayahang maipahayag ang kanyang 

sarili. Subali’t, ginawa siyang Hudyo, Kristiyano, Magian o Pagano ng kanyang mga 
magulang. [Al-Bukhari at Muslim]. 

Karagdagan pa rito, binanggit ng Sugo ng Allah (M) ang sampung katangian na naglalarawan ng 
likas na mabuti at malinis na katauhan. Dalawa sa katangiang ito ay ang pagputol (nang maayos) 
ng bigote at pagpapahaba ng balbas. 

Iniulat ni Aisha (RAA) na sinabi ng Sugo ng Allah (M)' May sampung katangian ng Fitrah: 
pagputol (nang maayos) ng bigote, pagpapahaba ng balbas, Siwak (paglilinis ng ngipin), 
pagsinghot ng tubig (upang linisin ang loob ng ilong) [at pagmumumog ng bibig], paggupit 
ng kuko, paghuhugas ng pagitan ng mga daliri ng kamay, pagbunot ng buhok sa kilikili, pag- 
ahit ng buhok sa maselang bahagi ng katawan, at paghuhugas sa maselang bahagi ng 
katawatl llg tubig, [at pagtutuli]. [Muslim, Abu Dawud, Ahman, Ibn Abi Shaybah, atbp. Ang pagtutuli ay 
hindi kabilang sa salaysay ni Muslim (Sahah ul-Jami no. 2222)]. 

Ang Fitrah (likas na katangian) na ito kailanman ay hindi kayang baguhin ng panahon: Ang 
Dakilang Allah (§g) ay nagsabi: 

- v ^ ^ E- ^ * *> ' ' H , , 

4jj| (j-u LJ I jh^ I aJjI cj 


Ang dalisay na Fitrah (kalikasan) na kung saan nilikha ng Allah ang Tao. Walang 
pagbabago sa nilikha ngAllah. [Ar-Rum 30:30] 

Sa pagsunod sa tnga yapak ng tnga di-naniniwala, maratning likas na katangian (Fitrah) ng 
Muslitn ang lubhang nasira na. Kanilang nakikita na ang ahit na lalaki (walang balbas) ay higit 
na magandang lalaki at tunay na lalaki kaysa sa isang lalaki na tnay tnahabang balbas - tunay na 
salungat sa sinabi ng Sugo (M) sa naturang Hadeeth sa itaas. 

9. PANGUNGUTYA SA DEEN (PANANAMPALATAYA) 

Sanhi ng mga nasira o binagong likas na katangian (Fitrah) na taglay ng maraming Muslitn sa 
panahon ngayon, kanilang sinang-ayunan ang mga kaugalian, gawa, kilos, galaw, pananabta, 
pananamit ng tnga di-Muslim, at sa kabilang dako nama’y itinatakwil o hindi nila binibigyan ng 
pagpapahalaga ang patnubay ng Sugo ng Allah (ft)! Pinalamutian nila ang kanilang sarili ng 
halos ahit na balbas at ikinahihiya nilang makisalatnuha sa tnga pagtitipon o pagpupulong kapag 
may natirang katiting na balbas sa kanilang mukha. Kanilang hinahangaan ang kumikislap na 
anyo ng mga lalaking ahit ang balbas, at pinupuri ang isa kapag ito ay bagong ahit. Inuutusan 
nila ang kanilang mga kamag-anakan, mga anak, at mga nasasakupan na mag-ahit ng kanilang 
balbas, at ipinahahayag na ang balbas ay tanda ng pagiging marumi, makaluma at katamaran! 
Kinukutya nila ang balbas at ang mga taong nagpapahaba nito. Sa pamamagitan ng gayong 
pangungutya, kanilang kinutya ang isang naitatag na bahagi ng relihiyon ng Islam, at ito ay isang 
malaking kasalanan. Kung sila ay hindi nakaaalam nito, sila ang pinakamangmang sa kanilang 
Deen (pananampalataya) at kung sila ay hindi nakaaalam nito at patuloy na ginagawa ito, 
samakatuwid, sila ay mahuhulog sa gawaing Kufr (kawalang-pananampalataya) (Nawa’y ilayo 
tayo ng Allah sa ganitong gawain). 

KABANATA3 

MGA ALINLANGAN AT MALING PANG-UNAWA 

Sa kabila ng malinaw na paliwanag mula sa Sunnah, at pinagkaisahan ng mga pinagpipitaganang 
pantas ng Islam, ating makikita na karamihan pa rin sa mga lalaking Muslim sa ating panahon ay 
hindi nagpapatubo ng kanilang balbas. Ito ay isa sa mga tanda na karamihan sa ating mga 
Muslim ay hindi sumusunod sa turo ng ating Deen. Karagdagan dito, napakaraming alinlangan o 
maling pang-unawa na ginagawang dahilan ng karamihan sa mga kalalakihan upang mabigyan 
ng katuwiran ang pag-aahit ng kanilang mga balbas. Sa mga sumusunod, ating bibigyan ng 
pansin ang pinakamahalagang mga paksa hinggil dito. 

ISANG SUNNAH LAMANG? 

Kalimitang may maririnig na dahilan, “Ngunit ito ay isang Sunnah lamang!” Sa kanilang pang- 
unawa, ang pagpapahaba ng balbas ay isa lamang kusang-loob na Sunnahl Mula sa mga naunang 
paglalahad, ating mapupuna na ito ay isang maling pang-unawa, at walang alinlangan na ang 
pagpapatubo ng balbas ay isang tungkulin (obligadong) Sunnah. 

Fatawa (Hatol) mula sa mga Iskolar? 

Maling Halimbawa 

Kalimitan ang tao ay naililigaw ng mga ilang Shaykh sa panahong ito na tinatalikdan ang Sunnah 
na ito o nagbibigay ng walang batayang Fatwa (hatol hinggil sa mga paksa sa relihiyon) at ito ay 
kanilang ipinagpapawalang-halaga. Magkagayon sila ay nagbibigay ng isang masamang 
halimbawa sa iba, na nagiging dahilan upang talikdan (ipagwalang-bahala) ang Sunnah na ito. 
At katiyakan, ito'y nagiging karagdagang pasanin sa kanilang mga kasalanan. 

Si Jarir Bin Abdullah (RAA) ay nag-ulat na sinabi ng Sugo ng Allah (_#): Sinuman ang mag- 
anyaya tungo sa tamang patnubay, siya ay makatatanggap ng karagdagang gantimpalang 
katumbas ng gantimpala ng mga sumunod sa kanya, na walang kabawasan sa kanilang 
gantimpala kahit na bahagya lamang. Sinuman ang mag-anyaya tungo sa ligaw na landas, siya 
ay makatatanggap ng kasalanang tulad ng mga kasalanan ng mga sumunod sa kanya, na walang 
kabawasan sa kaparusahan (ng mga sumunod) kahit na bahagya lamang. [Naitala ni Muslim, 
Ahmad at iba pa (Ahkam al-Janaiz 226)] 

Isa rito ay ang tnaling Fatawa na ibinigay ni Al-Qaradawi: 

Katotohanan na walang naiulat na salaysay mula sa mga Salaf na sila ay nag-ahit ng balbas; 
nguni’t ito ay maaaring sa dahilang hindi na nila ito kailangan, at ito na ang kanilang 
kinaugalian (ang pahabain ito). [al-Halaal wal Haraam fil Islaam]. 

Kapuna-puna rnula sa tnga naunang paglalahad na ito ay walang saysay na pangangatuwiran; 
sapagka’t ang dahilan sa pagpapatubo ng balbas ay higit na tnahalaga kaysa sa nakamulatan o 
naging kaugalian - ito ay utos ng Allah (Si)! 

BULAANG ISKOLAR LABAN SA TUNAY NA ISKOLAR 

Hindi lahat ng nasa katayuan ng pamumuno o nagbibigay ng Fatwa ay tunay na Iskolar. Ang 
tunay na Iskolar ay yaong mga humahango ng kanilang Fatwa mula sa malinaw na katibayan ng 
Qur'an (ang Aklat ng Allah) at sa Sunnah ng Kanyang SugoH. Habang lumilipas ang panahon, 
lumiliit ang bilang ng mga tunay na Iskolar na matatagpuan sa paligid. Nguni’t hindi ito dahilan 
upang ang bawa't isa ay pinahihintulutang sumangguni sa mga bulaang Iskolar. 

Si Abdullah Bin Amr (RAA) ay nag-ulat na sinabi ng Sugo ng Allah (fg): Hindi inaalis ngAllah 
(M) ang kaalaman nang biglaan mula sa dibdib ng mga tao, ngunVt inaalis ang kaalaman sa 
pamamagitan ng pagbawi ng buhay ng mga Ulama (tunay na Iskolar). Kapag wala nang 
matirangUlama, ang mga tao ay magtatalaga ng mga mangmang (walang tamang kaalaman 
sa Islam) bilang tagapaggabay. Kapag sila ay tinanong, sila ay magbibigay ng Fatwa 
(Islamikong hatol) nang walang kaalaman, sa gayong paraan naililigaw nila ang iba mula sa 
matuwid na landas. [Iniulat ni al-Bukhari, Muslims, at iba pa] 

PINUTOL BA NG PROPETA ANG KANYANG BALBAS? 

Ilan sa mga tao ay binibigyang katuwiran ang kanilang pag-aahit ng balbas dahil sa napaulat na 
ang Propeta (ft) ay kalimitan na pinuputol ang kanyang balbas. Nang dahil dito, karaniwang 
ibinabatay nila sa naiulat ni At-Tinnithi na rnula kay Amr Bin Shu’ay na galing sa kanyang ama 
rnula sa kanyang lolo (ibn Umar) - kalugdan nawa sila ng Allah, ang ganito: 

Ang Propeta (m) ay kalimitang pinuputol ang lapad at haba ng kanyang balbas. 

Subali't, ang salaysay na iniulat na ito ay lubhang rnahina (walang batayan), at hindi maaaring 
gamiting katibayan [katulad ng ipinahayag ni an-Nawawi sa Sharh ul-Muhaththab (1:321)]. At kahit pa 
hindi ito mahina, ang ulat na ito ay nagpapahiwatig lamang na patunay sa pagputol ng balbas 
nguni’t hindi ang pag-ahit nito. 


SINO BA ANG DAPAT NATING BIGYAN NG KASIYAHAN? 

Upang mabigyan ng katuwiran ang pag-aahit ng balbas, ilan sa mga kalalakihan ay nagbibigay 
ng dahilan na ang pag-aahit ay mas gusto ng kanilang mga asawa! Dapat nating katakutan ang 
Allah (§1) at alalahanin na ang ating landas sa buhay na ito ay nararapat na sundin ang malinaw 
na ipinag-uutos ng Allah (§g) at ng Kanyang Sugo (M) at huwag sumunod sa maling kagustuhan 
ng mga asawa, magulang, kaibigan, atbp. 

Iniulat ni Ali (RAA) na sinabi ng Sugo ng AllahH: Ang pagkamasunurin ay hindi maaaring 
ialay sa tao kung ito ay kinasasangkutan ng pagsuway sa Allah (M). Ang pagsunod ay 
nararapat sa mabuting bagay lamang. [Naitala ni al-Bukhari, Muslim at iba pa. Katulad na Hadeeth ay 
naitala ni Ahmad at iba pa mula kay Imran bin Husayn (RAA) at napatunayang mapagkakatiwalaan ni al-Albani (as- 
Sahihbilang 179, 180)]. 

PANGANGATI AT PAGKAKAMOT? 

Ang ilang mga kalalakihan ay nagsasabi na ang pagpapatubo ng balbas ay nagiging dahilan ng 
pagkaroon ng labis na pangangati at pagkakamot ng balat. Ito ay hindi bunga rnula sa pagsunod 

sa dalisay na Fitrah, bagkus ito ay bunga ng kapabayaan sa tamang kalinisan at paghuhugas 
(' Wudoo ) katulad ng itinatagubilin sa Sunnah. 

Kapag ang isang tao ay may lehitimo at di-karaniwang sakit sa balat, nararapat na kumusulta siya 
sa isang tunay na manggagamot na Muslim upang mabigyan ng sapat na lunas ang kanyang 
suliranin sa pamamaraang karapat-dapat, hanggang maaari’y dapat manatili nang buo ang 
kanyang balbas. 


HINIHINGI SA TRABAHO 

Ang ilang kalalakihan ay pinaninindigan na ang pag-ahit ng kanilang balbas ay hinihingi ng 
kanilang trabaho, at sila ay mawawalan ng trabaho kung ito ay kanilang aahitin. Karaniwan dito 
ay hindi totoo, sapagka’t maaaring magpakita ng katibayan (tulad ng liham na nakasama sa 
huling pahina nito "Karagdagan") na ang balbas ay isang pangrelihiyong pangangailangan, at 
hindi maaaring pilitin ng isang pinaglilingkuran ang sinumang kawani na ahitin ang kanyang 
balbas. 

Kung sakali mang maging dahilan ito na tanggalin siya sa trabaho dahil sa pagpapatubo ng 
balbas, nararapat na timbangin niya at suriin ang kanyang katayuan kung ano ang kanyang 
pagpipilian na maaaring higit na makapipinsala sa kanya, ang pag-aahit ng balbas ba o ang 
mawalan ng trabaho na umaalipin sa kanya? Ayon dito, at matapos niyang hingin ang payo ng 
ilang tao na may sapat na kaalaman, nararapat na piliin niya ang bagay na higit na kalugud-lugod 
sa Allali (Si). 


BANTA SA BUHAY? 

Ang ilang kalalakihan ay pinaninindigan na ang pagpapahaba ng balbas sa ilang mga bansa ay 
maaaring makapagdulot ng panganib sa kanilang buhay o magdulot ng pinsala sa kanilang 
pagkatao, ari-arian o Deen (Pananampalataya). Kung ito ay totoo, nararapat na harapin ito nang 
may pag-iingat at sa makatuwirang paraan, katulad ng ipinaliwanag sa naunang bahagi. 

Gayon pa man, nararapat na ang isang tao ay hindi dapat maging matatakutin o maduwag, at 
huwag isiping (umasahang) ang lahat ng lakas ng kasamaan ay magtutulung-tulong laban sa 
kanya sa sandaling magsulputan ang mga buhok o balbas sa kanyang mukha. 


KABANATA4 

IBANG BUHOK 


ANG BIGOTE 

Ang Hacleeth na inihayag sa Kabanata 3 ay nag-uutos sa mga kalalakihan na putulin ang bigote 
at ipinahihiwatig na ang pagpuputol ng bigote ay isa sa mga katangian ng Fitrah. Ang pagputol 
ng bigote ay isinasagawa sa pamamagitan ng pagputol kapantay ng itaas na labi. Ito ay naiulat 
mula sa limang kasamahan ( Sahabah ) [Naitala ni at-Tabarani, al-Bayhaqi, at iba pa. Napatnnayan na Hasan 
(mapananaligan) ni al-Albani (Adab uz-Zifat bilang 209). 

Ang pagputol ng bigote ay nararapat na gawin isang beses sa loob ng 40 araw. Ito ay inihayag sa 
Hadeeth ni Anas sa ibaba. Subali't, ang ganap na pag-aahit ng bigote ay isang Bid’aah, ayon sa 
ipinahayag ni Malik: 

Ito ay isang Bid’aah na lumitaw sa mga tao, ang aking pananaw hinggil sa tao na ganap na 
inaahit ang bigote ay dapat na paluin. [Naitala ni al-Bayhaqi (1:151). Napatunayan na mapagkakatiwalaan 
ni Al-Albani (Adab uz Zifat pahina 209). 

Si Malik ay may malagong bigote. Kapag tinatanong hinggil dito, kanyang iniulat na noong si 
Umar (RAA) ay nagagalit, nilililis niya ang kanyang bigote at saka bubuga. [Naitala ni at-Tabarani 
sa al-Kabir. Napatunayang mapananaligan ni Al-Albani (Adab uz-Zifat pahina 209). 

BUHOK SA MUKHA 

Maliban sa bigote, ipinagbabawal ang pagbunot o pag-ahit ng buhok sa mukha. Ating nabanggit 
sa una na ang Sugo ng Allah (fg) ay nagpahayag sa mga inaalis ang buhok sa tnukha na isinumpa 
ng Allah (fg), tulad ng naiulat rnula sa kanya ni Ibn Mas’ud: Isinusumpa ngAllah ... yaong mga 
nagbubunot (sa iba) ng buhok sa mukha, at yaong mga taong bunot ang mga buhok sa 
mukha,... [Bukhari at Muslim] 

BUHOK SA UUO 

Ang Propeta (M) ay hindi partikular hinggil sa buhok sa ulo. Kung minsan ito ay humahaba 
sa pagitail llg kanyang mga taillga at balikat. [Naitala ni Muslim, Abu Dawud, at iba, mula kay Anas bin 
Malik at Aishah], sa ibang pagkakataon, (sa Umrah ) kanya itong aahitin lahat... [Naitala ni Abu 
Dawud, Ibn Majah, at iba, mula kay Umm Hani Bint Abi Talib. Napatunayan na mapananaligan ni Al-Albani 
(Mukhtasar ush-Shamail pahina 35)] 

Magkagayon, walang tiyak na pagbabawal hinggil sa buhok sa ulo, tnaliban sa tnga sumusunod: 

a) Ang buhok ng babae ay hindi dapat na inaahit o putulin na katulad ng tnga kalalakihan. 

b) Ang buhok ng lalaki o babae ay hindi maaaring ahitin o paigsiin upang maitulad sa mga 
makasalanan, di-nananampalataya, atbp. 

BUHOK SA KILIKIUI AT SA MASELAN O PRIBADONG BAHAGI NG KATAWAN 

Ang pag-aalis ng buhok sa kilikili at sa maselang (pribadong) bahagi ay isa sa mga likas ( Fitrah ) 
na katangian. Ito ay nararapat isagawa kahit tnan lang isang beses sa loob ng 40 araw. Si Anas 
ay nag-ulat: 

Ang Sugo ng Allah (M) ay tinakdaan (tinaningan) kami sa pagputol ng aming bigote, pagputol 
ng kuko, pagbunot ng buhok sa kilikili at pag-ahit ng buhok sa maselang o pribadong bahagi, 
na hindi dapat patagalin nang hihigit sa apatnapung araw. [Naitala ni Muslim, Ahmad at iba pa] 

Ang pag-aalis ng buhok sa tnga bahaging ito ay hindi itinuturing na kabilang sa mga 
ipinagbabawal na “ pagbabago sa nilikha ng Allah (fg)”, sapagka't tayo ay inutusan ng Allah na 
gawin ito. 

IBANG BUHOK SA KATAWAN 

Mula sa itaas, malinaw na ang buhok ng tao ay may tatlong uri: ang mga buhok na nararapat 
alisin (halimbawa, ang buhok sa maselang o pribadong bahagi), ang mga buhok na 
ipinagbabawal na alisin (halimbawa: buhok sa mukha), at ang mga buhok na may pagpipilian 
[alisin o panatilihin (halimbawa, ang buhok sa ulo)]. Ang ibang mga buhok sa katawan na hindi 
nabanggit sa anumang Hadeeth ay itinuturing na kauri nito: maaaring alisin para sa sariling 
kaginhawahan kung hindi naman ito nag-aakay tungo sa anumang paglabag, katulad lamang ng 
sa lalaki upang maging kawangis ng babae. 

ANG HATOL 

Ilan sa mga paksang nabanggit sa kabanatang ito ay mga katangiang pinagtatalunan pa sa pagitan 
ng mga Iskolar. Sinikap naming ipakilala ang mga pananaw o opinyon na lumalabas na malapit 
sa Sunnah, at ang Allah lamang ang higit na nakababatid. 

Nawa'y gabayan tayo ng Allah ( 0 ) upang tayo ay manatiling matatag sa Kanyang Deen, 
sumunod sa Sunnah ng Kanyang Sugo, at maging isa sa mga taong Kanyang pinagpala. 

KARAGDAGAN 

HALIMBAWA NG ISANG SULAT SA NAKATATAAS 

Ang mga sumusunod ay isang halimbawa ng liham na maaaring ipakita sa mga pinuno o amo, 
namamahala sa kulungan, pinuno ng militar, atbp. upang humingi ng pahintulot na magpahaba 
ng balbas. 

Petsa: 

SA KINAUUKULAN 

Ito ay upang ipabatid na ang Islamikong pananalampalataya ay nangangailangan sa lahat ng 
Musbm na lalaki na magpatubo ng balbas. Ito ay ayon sa utos ng Sugo ng Allah na si 
Muhammad (H).: Putulin (nang maayos) ang bigote at pahabain ang balbas. 

Ang nanunungkulang Muslim na pinili na sundin ito ay nararapat na pahintulutan ng kanilang 
mga nakatataas. Ang kalayaan ng relihiyon ay pinapangalagaan ng Saligang Batas. Ang tulong at 
pakikiisa upang maisagawa ng mga Muslim ang kanilang mga gawaing pangrelihiyon ay 
pinasasalamatan. 

Ang mga tanong at paglilinaw ay malugod naming tatangkibkin. 


Lagda: 

Pangalan: 

Lugar: 

www. islamhouse. c om 


Para sa karagdagang impormasyon tungkol sa Islam mangyaring makipag-ugnayan sa mga 
sumusunod na tanggapan sa Pilipinas: 


ISCAG - Philippines 

Islamic Studies, Call & Guidance of the Philippines 
Congressional Road, Salitran-I 
Dasmarinas, Cavite 
Philippines 

Telephone No. 0063-46-4163371 
Fax No. 0063-46-5061451 
www.iscag.com 


IL&IO 

Islamic Library & Information Office 
P.O.Main Box 52916 
Stall-B, HL Commercial Building 
Pandan Citicenter - Phase-I 
Magalang Road, Angeles City 
Philippines 

Tel.No. 0063-45-8874577 
Email: weblikislm@hotmail.com 


AFIA, INC. - PHILIPPINES 

AL FURQAN ISLAMIC ASSOCIATION, INC. 
E-mail: info@afiainc.org 
www.afiainc.org 


This book is edited by TT&ESS 
Tagalog Translation & Editing Support Ser\’ices 

